L 28/6
LT
Europos Sąjungos oficialusis leidinys
2023 1 31
(29)
be to, tai buvo pirmas kartas, kai ICCAT patvirtino paprastųjų tunų išteklių valdymo tvarką.
Šia priemone siekiama užtikrinti ilgalaikę, tausią ir pelningą tiek vakarų vandenų išteklių, tiek rytų Atlanto ir Viduržemio jūros išteklių žvejybą.
Pagal valdymo tvarką įgyvendinami rytinės ir vakarinės dalių paprastųjų tunų išteklių valdymo tikslai, įskaitant trejų metų valdymo ciklų patvirtinimą ir įgyvendinimo tvarkaraštį iki 2028 m.
Pagal tą valdymo tvarką 2023–2025 m. laikotarpiu rytų Atlanto ir Viduržemio jūros išteklių BLSK yra 40 570 tonų per metus.
Todėl šios priemonės turėtų būti įgyvendintos Sąjungos teisėje;
(30)
ICCAT priėmė atlantinių pilkšvųjų ryklių (Isurus oxyrinchus) išteklių pietų Atlante, sužvejojamų kartu su kitų rūšių ICCAT valdomais ištekliais, valdymo planą; jis bus pradėtas įgyvendinti 2023 m., siekiant nedelsiant užkirsti kelią peržvejojimui ir palaipsniui pasiekti biomasės dydžius, kurių pakaktų MSY užtikrinti.
Pagal šį planą leidžiama pasilikti iš viso 1 295 tonų dydžio (iš kurių 503 tonas Sąjungai) atlantinių pilkšvųjų ryklių išteklių, sužvejotų pietų Atlante, priegaudą.
Pagal ICCAT rekomendaciją ribotas leidžiamas pasilikti kiekis nėra jokia ilgalaikė teisė ir nedaro poveikio jokiam būsimam paskirstymo procesui.
Todėl ši priemonė turėtų būti įgyvendinta Sąjungos teisėje nustatant priegaudos BLSK ir atitinkamą Sąjungos kvotą;
(31)
be to, siekiant sumažinti didžiaakių ir gelsvauodegių tunų jauniklių mirtingumą dėl žvejybos, ICCAT paliko tokį patį didžiausią žuvų suburiamųjų įrenginių (ŽSĮ) limitą – ne daugiau kaip 300 ŽSĮ vienam žvejybos laivui 2023 m., ir septyniasdešimt dviejų dienų laikotarpį, per kurį draudžiama naudoti ŽSĮ.
Tos priemonės turėtų būti įgyvendintos Sąjungos teisėje;
(32)
2021 m. metiniame susitikime ICCAT priėmė 15 metų trukmės (2022–2036 m.)
Viduržemio jūros ilgapelekių tunų išteklių atkūrimo planą.
2023 metams ICCAT nustatė 2 500 tonų dydžio Viduržemio jūros ilgapelekių tunų BLSK.
Be to, ICCAT nustatė Šiaurės Atlanto ilgapelekių tunų BLSK – 37 801 toną 2022–2023 m. laikotarpiui, remdamasi žvejybos kontrolės taisykle, siekdama priimti ilgalaikio šių išteklių valdymo tvarką.
Tos priemonės turėtų būti įgyvendintos Sąjungos teisėje;
(33)
pagal kelias ICCAT rekomendacijas Sąjunga, pateikusi prašymą, gali perkelti savo nepanaudotos ICCAT išteklių kvotos procentinę dalį dvejų metų laikotarpiu.
Tos rekomendacijos turėtų būti kuo greičiau įgyvendintos Sąjungos teisėje remiantis 2022 m. balandžio 21 d.
Komisijos pasiūlymu (10), kad valstybės narės galėtų išnaudoti visas ICCAT išteklių Sąjungos kvotas, ICCAT nustatytas 2023 metams.
Kol tos rekomendacijos bus įgyvendintos Sąjungos teisėje, turėtų būti nustatytos tam tikrų išteklių kvotos atskiroms valstybėms narėms remiantis bendra 2023 m.
Sąjungos kvota, dėl kurios susitarė ICCAT, prieš atliekant kokius nors koregavimus dėl to, kad valstybė narės kvotą peržvejojo ar jos neišnaudojo.
Atskirų valstybių narių 2023 m. kvotų koregavimai, atspindintys bet kokius ICCAT pritaikytus išskaitymus, turėtų būti vėliau atliekami remiantis Sąjungos taisyklėmis dėl peržvejotų kiekių išskaitymo pagal Reglamento (EB) Nr. 1224/2009) 105 straipsnį ir atsižvelgiant į Komisijos komunikatą (11) dėl peržvejotų kiekių išskaitymo iš kvotų pagal to reglamento 105 straipsnio 1, 2 ir 5 dalis gairių.
(34)
2022 m. metiniame susitikime Antarkties jūrų gyvųjų išteklių apsaugos komisija (CCAMLR) patvirtino 2022 m. gruodžio 1 d.–2023 m. lapkričio 30 d. laikotarpio tikslinių ir priegaudos rūšių laimikio limitus.
Tos priemonės turėtų būti įgyvendintos Sąjungos teisėje;
(35)
2022 m. metiniame susitikime Indijos vandenyno tunų komisija (IOTC) paliko galioti anksčiau priimtas priemones, taikomas IOTC kompetencijos rajone.
Tos priemonės turėtų būti toliau įgyvendinamos Sąjungos teisėje;
(36)
2023 m. vasario 6–15 d. įvyks Regioninės žvejybos pietų Ramiajame vandenyne valdymo organizacijos (SPRFMO) metinis susitikimas.
Todėl dabartinės SPRFMO konvencijos rajone taikomos priemonės, kurios yra funkciškai susietos su BLSK, turėtų likti laikinai galioti iki to metinio susitikimo ir iki kol bus nustatyti 2023 m.
BLSK;
(10) Pasiūlymas dėl Europos Parlamento ir Tarybos reglamento, kuriuo iš dalies keičiamas Reglamentas (ES) 2017/2107, kuriuo nustatomos valdymo, išsaugojimo ir kontrolės priemonės, taikytinos Tarptautinės Atlanto tunų apsaugos komisijos (ICCAT) valdomame konvencijos rajone, ir Reglamentas (ES) 2022/..., kuriuo nustatomas daugiametis rytų Atlanto ir Viduržemio jūros paprastųjų tunų išteklių valdymo planas.
(11) Komisijos komunikatas dėl peržvejotų kiekių išskaitymo iš kvotų pagal Reglamento (EB) Nr. 1224/2009 105 straipsnio 1, 2 ir 5 dalis gairių, kuriuo pakeičiamas Komunikatas 2012/C 72/07 2022/C 369/03 (C/2022/6757) (OL C 369, 2022 9 27, p. 3).